In nomine Domini. Quum longua (sic) temporum intercapedine res gestas intercipit oblivio, quæ in tempora secutura transmitti volumus, scripto commendare curamus. Ea propter ego Hugo, Autissiodorensis episcopus, notum fieri volo presentibus et futuris quod calumpniam quam Menfredus, Letericus, Reinaudus et Ogerius filii Landrici in molendino et in terra et in pratis quæ sunt apud Charentenai faciebant, ex toto dimiserunt et in manu Agnetis, abbatisse, et tocius conventus Sancti-Juliani guerpiverunt. Concesserunt etiam quod, si soror eorum aliquid super hæc calumpniari voluerit, ipsi jure predicto conventui acquitarent. Hujus rei testes: domnus Garinus, monachus episcopi; Stephanus, canonicus Sancti-Stephani; Urricus, prior Sancti-Amatoris; Stephanus Bernoardus; Bernardus, presbiter Sancti-Martini; Herveus, prepositus episcopi; Ollannus, cellerarius; Goscelinus Marescauz; Gaufridus, gener ejus; Ato, filius Ollanni; Isembardus de Charentenai; Bovo, filius ejus; Ildebertus, prepositus Sancti-Juliani; Guido, maior; Radulfus, pistor; Odo, pelliparius. Actum est hoc Autissiodorum, in casa abbatisse Sancti-Juliani, anno ab Incarnatione Domini Mº Cº XLº IIIIº; Innocentio papa IIº; regnante Ludovico rege Francorum et duce Aquitanorum; Hugone presule; Guillelmo consule; Hugone cancellario.